Prancūzijos futbolo federacija

Prancūzijos futbolo federacija (, FFF) – Prancūzijos futbolo vykdomoji institucija, įkurta 1919 m. balandžio 7 d., veikianti Paryžiuje.

Futbolo federacija kontroliuoja nacionalines  ir moterų rinktines, taip pat organizuoja vyrų mėgėjų čempionato bei Prancūzijos futbolo taurės varžybas. Vyrų profesionalų klubų divizionus (Ligue 1 ir Ligue 2), Prancūzijos lygos taurės varžybas, jaunimo ir moterų čempionatus federacijos pavedimu organizuoja Prancūzijos futbolo lyga.

Istorija 
Prancūzijos futbolo čempionatus nuo 1894 m. pradėjo organizuoti Prancūzijos atletinių sportų bendrijų sąjunga (Union des sociétés françaises de sports athlétiques).

1907 m. kovo 23 d. sąjungos futbolo atšaka atskirta, įkuriant Prancūzijos federacijos komitetą (Comité français interfédéral), kuris jau 1908 m. buvo priimtas į FIFA. Komitetas tarp 1907 m. ir 1914 m. organizavo Prancūzijos trofėjaus varžybas, 1917 m. pradėjo organizuoti Prancūzijos taurės varžybas.

1919 m. balandžio 7 d. komitetas reorganizuotas į futbolo federaciją. 1944 m. profesionalūs klubai susibūrė į Prancūzijos futbolo lygą, kuri pradėjo organizuoti aukščiausių divizionų varžybas, o nuo 2005 m. – ir jaunimo bei moterų varžybas.

Nuorodos 

 Oficiali svetainė

UEFA valstybės narės
Prancūzijos sporto organizacijos
Federacija